Standard Oil Company ekspanderte sterkt etter opprettelsen i 1870 og dannet i 1882 et syndikat av oljeselskaper i flere stater. Like etter århundreskiftet hadde gruppa kontroll over 90 % av oljeledningene og 85 % av raffineriene og omsetninga av oljeprodukter i USA. var morselskap og styrte aksjekapitalen i de 33 andre selskapene. I 1911 ble imidlertid Standard Oil dømt etter antitrustlovene og oppløst i 34 uavhengige enheter. Flere av underselskapene fortsatte i oljebransjen under nye navn. De ble deretter noen av verdens største oljeselskaper.